## El Consell autoritza la contractació del subministrament de reactius per als laboratoris dels departaments de salut Sant Joan d’Alacant i Arnau de Vilanova- Llíria de València

*** Es tracta de dos expedients de contractació per a l’adquisició de reactius i cessió de l’equipament necessari per a realitzar determinacions analítiques en els laboratoris dels dos departaments
* El valor estimat de l’expedient del departament Arnau de Vilanova-Llíria ascendix a 21,9 milions d’euros, i el del departament de Sant Joan d’Alacant a 34,8 milions d’euros**

El Consell ha autoritzat dos expedients de contractació per al subministrament de reactius i cessió de l’equipament necessari per a la realització de determinacions analítiques en els laboratoris d’anàlisis clíniques dels departaments de salut de Sant Joan d’Alacant i Arnau de Vilanova-Llíria.

Els dos expedients de contractació tenen un període d’execució de 4 anys amb possibilitat de pròrroga per un altre any més. En concret, el valor estimat de l’expedient del departament Arnau de Vilanova-Llíria ascendix 21,9 milions d’euros, i el del departament de Sant Joan d’Alacant ascendix a 34,8 milions d’euros dividit en 7 lots.

L’objecte del contracte inclou a més de l’adquisició de reactius, material fungible i cessió d’equipament, la instal·lació dels equips per a la realització de les determinacions analítiques, així com el manteniment, actualització i proves de qualitat.

S’entén per determinació analítica, el resultat d’un paràmetre obtingut per l’anàlisi d’una mostra biològica que, amb independència del mètode i/o procediment analític utilitzat, és clínicament interpretable per haver sigut realitzada amb els requisits de qualitat precisos per a garantir la qualitat del procés.

Fecha: 26/11/2025